**Ολοκλήρωση εγγραφής -Ταυτοποίηση Στοιχείων Νεοεισαχθέντων Φοιτητών/τριών ακαδημαϊκού έτους 2020-2021 Αποστολή Δικαιολογητικών**

**Η ολοκλήρωση εγγραφών (ταυτοπροσωπία) των πρωτοετών θα πραγματοποιηθεί από 06-10-2020 έως 16-10-2020, με την αποστολή φακέλου που να περιέχει τα παρακάτω απαιτούμενα δικαιολογητικά, ταχυδρομικώς ή cοurier (με δική σας χρέωση), στην ταχυδρομική διεύθυνση του Τμήματος:**

*ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ ΣΧΟΛΗ ΕΠΙΣΤΗΜΩΝ ΥΓΕΙΑΣ ΤΜΗΜΑ ΝΟΣΗΛΕΥΤΙΚΗΣ ΠΑΡΑΡΤΗΜΑ ΔΙΔΥΜΟΤΕΙΧΟΥ Ταχ. Δ/νση: Βασιλέως Γεωργίου 3 Τ.Κ. 68300 Διδυμότειχο ΤΗΛ.: 2553025111 & 2553025063*

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

**1.** Εκτυπωμένη την αίτηση της ηλεκτρονικής εγγραφής που πραγματοποιήσατε μέσω της εφαρμογής του Υπουργείου Παιδείας και Θρησκευμάτων.

**2.** Αίτηση Εγγραφής (Ταυτοπροσωπία) στο Τμήμα **υπογεγραμμένη για το γνήσιο της υπογραφής σε ΚΕΠ ή ΑΣΤΥΝΟΜΙΚΟ ΤΜΗΜΑ** - *υπόδειγμα 1(επισυνάπτεται).*

**3.** Υπεύθυνη Δήλωση ότι συναινούν στην διαχείριση των προσωπικών δεδομένων τους από τις Υπηρεσίες του ΔΙ.ΠΑ.Ε. - *υπόδειγμα 2 (επισυνάπτεται).*

**4.** Δύο (2) φωτογραφίες τύπου ταυτότητας έγχρωμες, στο πίσω μέρος των οποίων θα πρέπει να αναγράφεται το ονοματεπώνυμο του φοιτητή.

**5.** Ευκρινές φωτοαντίγραφο ταυτότητας ή Διαβατηρίου.

**6.** Φωτοτυπία βεβαίωσης ΑΜΚΑ ή έγγραφο το οποίο θα βεβαιώνει τον ΑΜΚΑ του φοιτητή.

**7.** Πιστοποιητικό γέννησης (μόνο για τα αγόρια)

**……………………….**

**Μετά την ολοκλήρωση των εγγραφών από την Γραμματεία, θα σας αποσταλούν ηλεκτρονικά στο e-mail σας που δηλώσατε στην αίτηση εγγραφής (ταυτοπροσωπία): α) το δελτίο ενεργοποίησης λογαριασμού (για τους κωδικούς σας) β) η βεβαίωση σπουδών**

**……………………..**

**ΟΙ ΔΗΛΩΣΕΙΣ ΜΑΘΗΜΑΤΩΝ ΓΙΑ ΤΟΥΣ ΠΡΩΤΟΕΤΕΙΣ ΘΑ ΠΡΑΓΜΑΤΟΠΟΙΗΘΟΥΝ ΑΠΟ ΤΗΝ ΓΡΑΜΜΑΤΕΙΑ**

**Η ΕΝΑΡΞΗ ΤΩΝ ΜΑΘΗΜΑΤΩΝ ΚΑΙ Ο ΤΡΟΠΟΣ ΔΙΕΞΑΓΩΓΗΣ ΤΩΝ ΜΑΘΗΜΑΤΩΝ (ΘΕΩΡΙΕΣ ΚΑΙ ΕΡΓΑΣΤΗΡΙΑ) ΘΑ ΓΙΝOYΝ ΓΝΩΣΤA ΜΕ ΝΕΟΤΕΡΗ ΑΝΑΚΟΙΝΩΣΗ**

**……………………….**

**Σε περίπτωση που δεν καταστεί δυνατή η ηλεκτρονική εγγραφή εισακτέου για οιονδήποτε λόγο** (π.χ. μη κατοχή Α.Μ.Κ.Α. ή αριθμού κινητού τηλεφώνου, ανωτέρα βία, σοβαρή ασθένεια, στράτευση ή απουσία στο εξωτερικό, θεομηνία ή άλλο σπουδαίο λόγο εξαιτίας του οποίου δεν κατέστη δυνατή η εμπρόθεσμη ηλεκτρονική εγγραφή), είναι δυνατή η εγγραφή μετά την πάροδο της προθεσμίας υποβολής της ηλεκτρονικής αίτησης, ύστερα από αίτηση του εισακτέου, στην οποία εκτίθενται οι λόγοι της καθυστέρησης.

Σε αυτήν την περίπτωση, η διαδικασία εγγραφής πραγματοποιείται με υποβολή της αίτησης απευθείας προς τη Γραμματεία του Τμήματος ή της Σχολής είτε με φυσική παρουσία, είτε με τη χρήση ηλεκτρονικών μέσων (π.χ. υποβολή της αίτησης μέσω μηνύματος ηλεκτρονικού ταχυδρομείου ή ειδικά σχεδιασμένης πλατφόρμας) είτε με ταχυδρομική αποστολή. Κατά τη χρήση ηλεκτρονικών μέσων ή ταχυδρομικής αποστολής, για την ολοκλήρωση της εγγραφής απαιτείται η υποβολή υπεύθυνης δήλωσης του επιτυχόντος και αιτούντος την εγγραφή, η οποία εκδίδεται μέσω του ιστότοπου www.gov.gr ή φέρει φυσική υπογραφή με βεβαίωση του γνησίου αυτής, στην οποία θα δηλώνει ότι όλα τα στοιχεία και τυχόν δικαιολογητικά που υποβάλλει, είναι ακριβή και αληθή.

Η εν λόγω εκπρόθεσμη αίτηση εγγραφής υποβάλλεται εντός αποκλειστικής προθεσμίας σαράντα πέντε (45) ημερών από την ημερομηνία λήξης της προθεσμίας υποβολής της ηλεκτρονικής αίτησης εγγραφής. Η εγγραφή ολοκληρώνεται ή μη, με αιτιολογημένη απόφαση του αρμόδιου οργάνου του Τμήματος ή της Σχολής. Τυχόν επιτυχόντες, που δεν εγγράφηκαν ούτε με αυτή τη διαδικασία, χάνουν το ως άνω δικαίωμα εγγραφής.